Franskir ferðamenn sóttir á Kaldadal - virtu ekki vegarlokun Meðan frost er að fara úr jörðu þarf víða að banna allan akstur á hálendinu til að koma í veg fyrir skemmdir á vegum og náttúru . Þeir sem hyggja á fjallaferðir eru beðnir að kynna sér ástand á viðkomandi leiðum og virða akstursbann þar sem slíkt er í gildi . Umferð um Kaldadal er til dæmis bönnuð nú enda er bæði snjór og aurbleyta á veginum sem liggur í 710 metra hæð yfir sjávarmáli . Engu að síður virtu franskir ferðamenn ekki merkingar í gærkveldi og óku inn á Kaldadal . Félagar í Björgunarsveitinni Ok sóttu bílinn og fólkið . Á meðfylgjandi mynd sjá gildandi vegalokanir á hálendinu .